พอดีหนูกินยาคุมผิดแถวข้ามไปเม้ดนึงกินไปเมื่อวานพอจะกินวันนี้มันข้ามเลยมากินเม้ดที่ข้ามได้ไหค่ะ
สวัสดีค่ะ การกินยาคุมผิดแถวหรือกินสลับเม็ดกันนั้น คงต้องดูว่าเป็นยาคุมประเภทฮอร์โมนเดี่ยวหรือฮอร์โมนรวม เป็นแบบ 21 เม็ดหรือ 28 เม็ด เนื่องจากในยาคุมบางประเภท ยาทุกเม็ดก็มีฮอร์โมนเท่ากัน จะกินสลับกันก็ไม่เป็นไร ยาคุมบางประเภทมีปริมาณฮอร์โมนไม่เท่ากัน ต้องกินตามที่เขียนไว้เท่านั้นโดยหากเป็นชนิดที่มีฮอร์โมนเท่ากันทุกเม็ดนั้น การทานยาคุมในช่วงเม็ดที่ 1-21 สามารถนำเม็ดใดมาทานแทนกันก็ได้ ไม่ได้มีผลต่อประสิทธิภาพในการคุมกำเนิดแต่อย่างใดจึงแนะนำให้นำยาที่ทานอยู่ไปปรึกษาแพทย์หรือเภสัชกรใกล้บ้านอีกครั้งค่ะ ในขณะนี้หากจะมีเพศสัมพันธ์ควรใส่ถุงยางอนามัยป้องกันไปก่อน